224 Chr. Bohr. 
Iltoptagelsen 122 Kbcm.; 5 Mm. efter at Spærringen var ophørt, 
har saaledes Fuglen faaet optaget saa megen Ilt, at Virkningen 
af Aandedrætssuspensionen er helt kompenseret. Men hvad Kul- 
syreudskilningen angaar, saa er den bleven betydelig større, 
end den maatte blive for simpelthen at kompensere Aandedræts- 
suspensionen; den var for de 10 Min., der gik forud for Spær- 
ringens Begyndelse, 80 Kbcm., for de paafølgende 9 Min. 
104 Kbcm. Følgelig er den respiratoriske Kvotient (2) stegen 
betydelig, idet der under Aandedrætssuspensionen er foregaaet 
en Omsætningsproces, hvor Kulsyredannelsen har været i Over- 
vægt over Iltforbruget, hvad enten Grunden hertil har været, at 
der ved Siden af den sædvanlige Forbrænding er foregaaet en 
Kulsyreafspaltning, eller at der er forbrændt Stoffer med højere 
Kvotient end de, der omsættes ved den normale Respiration. 
Den i dette Forsøg beskrevne Stigning af Kvotienten, efter at 
Trachea har været spærret, er et fuldstændig konstant Fænomen, 
som vi have fundet i talrige Tilfælde. Efter al Sandsynlighed er 
da Dykkernes Evne til at taale Aandedrætsmangel begrundet i 
deres Evne til at udvikle Energi ved en Stofomsætning, hvortil 
der kun udkræves et ringe Iltforbrug. Det var da at vente, at 
der til Tider hos disse Dyr, naar de have rigelig Adgang til 
Iltoptagelse, maa foregaa den omvendte Proces, hvor der 
bruges megen Ilt i Forhold til den dannede Kulsyre; thi der 
foreligger slet ingen Grund til at antage, at Omsætningen hos 
disse Dyr ikke, som hos andre, taget gennemsnitlig skulde være 
en Forbrændingsproces med en Kvotient, der svarer til den 
Føde, de fortærer. 
Dette viser sig da ogsaa at være Tilfældet, og Kompen- 
sationen indtræder meget hurtigt; allerede 15 å 20 Min. efter 
at Spærringen er 'ophørt,, er Omsætningen med en lavere 
Kvotient end normalt i fuld Gang. Ogsaa dette er et konstant 
Fænomen. Til at illustrere det tjener følgende Exempel. 
18 
